
Ministru kabineta sēdes protokollēmums

Likumprojekts "Valsts aizsardzības dienesta likums"

· 1. Atbalstīt iesniegto likumprojektu.
·  
· 2. Aizsardzības ministrijai sagatavot un iesniegt grozījumus Valsts aizsardzības finansēšanas likumā, kuros tiktu noteikts pakāpenisks aizsardzības finansējuma pieaugums 2026. un 2027.gadā, sasniedzot 3% no IKP 2027.gadā straujākai valsts aizsardzības dienesta ieviešanai, nesamazinot NBS attīstībai paredzēto finansējumu. Grozījumus Valsts aizsardzības finansēšanas likumā virzīt Saeimā vienā pakotnē ar likumprojektu "Valsts aizsardzības dienesta likums".
· 3. Jautājumu par nepieciešamo papildu valsts budžeta finansējuma piešķiršanu 2023. un turpmākajiem gadiem ir skatāms Ministru kabinetā gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas procesā kopā ar visu ministriju un citu centrālo valsts iestāžu iesniegtajiem prioritārajiem pasākumiem atbilstoši valsts budžeta finansiālajām iespējām. Pieņemt zināšanai, ka lēmums par papildu finansējuma piešķiršanu tiks pieņemts termiņā, kas tiks noteikts aktualizētajā budžeta sagatavošanas grafikā, kas tiks sagatavots  divu nedēļu laikā pēc jaunievēlētās Saeimas uzticības izteikšanas Ministru kabinetam.
· 4. Aizsardzības ministrijai kopā ar Veselības ministriju izstrādāt valsts aizsardzības dienesta iesaucamo veselības aprūpes sistēmu.
· 5. Valsts kancelejai sagatavot likumprojektu iesniegšanai Saeimā.
· 6. Pieņemt zināšanai, ka atbilstoši ka 06.09.2022. MK sēdes protokola Nr.44 54.§ 5. punktā dotajam uzdevumam līdz 1.decembrim Aizsardzības ministrija turpina strādāt pie Valsts aizsardzības dienesta likuma ieviešanai nepieciešamo izdevumu precizēšanas.
·  
· 7. Noteikt, ka atbildīgais par likumprojekta turpmāko virzību Saeimā ir aizsardzības ministrs.

